**2. sz. melléklet a 6/2011.(IV.19.) önkormányzati rendelethez (1)(3) (6)(8) (11)**

**Az állandó bizottságok által ellátandó feladatok:**

***a) Pénzügyi és Településfejlesztési Bizottság***

-feladata: - Az önkormányzatnál és intézményeinél

1. véleményezi az éves költségvetési koncepciót, a költségvetési rendelet tervezetét, évközbeni módosításait és a végrehajtásról szóló féléves, éves beszámoló tervezeteit;
2. figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, -csökkenés) alakulását értékeli az azt előidéző okokat;
3. vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését.

* építési (rendezési, beépítési) ügyek, tervezés, a település-fejlesztés távlati   
  elképzeléseinek kialakítása és a testület elé terjesztése.
* A kommunális- és egyéb szolgáltatásokkal kapcsolatos ügyek (víz, gáz, villany stb.), az utak, utcák, terek, parkok műszaki igazgatása, a sport-játék, fürdő stb. berendezések üzemeltetésének figyelemmel kísérése, a környezetvédelem szervezése.
* Interpellációra adott, és a testület által el nem fogadott válasz kivizsgálása.

- hatásköre: Javaslatot tehet a feladatkörébe tartozó költségkeretek meghatározására. Bármely pénzügyi kérdésben vizsgálatot kezdeményezhet, illetőleg folytathat le.

Véleményezési jogkört gyakorol községfejlesztési, községrendezési, környezetvédelmi ügyekben.

***b) Szociális és Kulturális Bizottság***

- feladata: - Szociális ( segélyezési), oktatási, kulturális, sport és ifjúsági ügyek

koordinálása, egészségügyek, állattartási ügyek.

* Személyzeti és általános igazgatási ügyek.
* Az önkormányzat működésére vonatkozó szabályok meglétének és   
  végrehajtásának az ellenőrzése.
* A polgármester illetményemelésének, illetmény meghatározásának,  
  jutalmazásának az előkészítése, a polgármester ellen indított fegyelmi,   
  kártérítési eljárás során a fegyelmi vizsgálói feladatok ellátása.
* Ellenőrzi a testületi üléseknek a Szervezeti és Működési Szabályzatban   
  foglaltak szerinti lefolyását, betartását, hatályosulását.
* Vagyonnyilatkozatok kezelése.
* Önkormányzati képviselő összeférhetetlenségének megállapítására irányuló kezdeményezés kivizsgálása.
* Véleményezi a költségvetési koncepciót és a költségvetési rendelet-tervezetet.
* Interpellációra adott, és a testület által el nem fogadott válasz kivizsgálása.

- hatásköre: Szociális ügyekben döntési, a feladatkörébe tartozó egyéb ügyekben javaslattételi joga van, illetőleg véleményezési jogkört gyakorol. Bármely pénzügyi, oktatási, kulturális, sport és ifjúsági kérdésben vizsgálatot kezdeményezhet, illetőleg folytathat le.